ન્યૂઝીલેન્ડની ટીમ વન ડે શ્રેણીમાં ધોનીની કેપ્ટનશિપ અને તેના વર્તમાન ફોર્મની આકરી પરીક્ષા લેશે. ધોનીની કેપ્ટનશિપમાં ટીમ ઇન્ડિયા પાછલી છ માંથી ફક્ત એક જ શ્રેણી પોતાનાં નામે કરી શકી છે, એ પણ ઝિમ્બાબ્વે જેવી નબળી ટીમ સામે. સાઉથ આફ્રિકાએ તો ભારતમાં આવીને વન ડે શ્રેણીમાં ટીમ ઇન્ડિયાને હરાવી હતી, એ પણ ટેસ્ટ શ્રેણી હાર્યા બાદ. જોકે પાછલા ૨૦ મહિનાથી ભારતીય ટીમ મોટા ભાગે વિદેશમાં જ વન ડે શ્રેણી રમી છે. પૂરા એક વર્ષ બાદ ધોનીની ટીમ પોતાના ઘરઆંગણે વન ડે શ્રેણી રમશે અને ઘરઆંગણે ધોનીની ટીમને પડકારવી ન્યૂઝીલેન્ડ માટે એટલું આસાન પણ નહીં હોય.